Dankie almal vir die kommentaar op my klein reeksie van geboue . Juis omdat gebouekuns,argitektuur en stedelike landskappe nie dikwels op FS voorkom nie is ek soms huiwerig om dit te plaas, omdat dit as vervelig afgemaak mag word en beslis as “besig” bekou sal word deur diegene wat nie belang daarin het nie . Ek was egter aangenaam verras deur die positiewe opmerkings deur so baie fotoskolers. Ek persoonlik vind hierdie veld (een van my gunstelinge) interessant en in die besonder uitdagend en sal graag wil sien dat ander lede dit probeer
baie dankie vir die skrywe Gabriel, ek vind ook argitektuur fotografie interessant maar weet nie altyd waar en hoe om af te neem nie
Graag wil ek hoor of iemand kan raad gee om 'n makro lens aan te skaf. Ek het 'n Nikon D3200. Ek kyk na 'n Nikon 40mm F2.8 Sal dit 'n gepaste lens wees.Ek het nie baie kennis met die tipe lense nie en sal grrag meer duidelikheid vir kry hoe die verskillend "focal length" n rol speel in die neem van veral naby fotos en ook ander.Hoor graag van julle fotoskolers.
Leon, as die 40mm wat jy oorweeg 'n 'micro' lens genoem word sal dit geskik wees vie makro werk, maar dit sal nie die ideale lens wees nie. As dit nie die beskrywing 'micro' by het nie sal dit nie die regte lens vir makrowerk wees nie. Die 'focal length' (in Afrikaans die 'brandpuntlengte') speel 'n groot rol. Hoe korter die brandpuntafstand, hoe wyer skiet die lens en hoe groter is sy velddiepte. Meestal is dit 'n negatiewe eienskap by makro want dikwels streef mens na 'n vlak velddiepte om die agtergrond te blur.
As jy graag wil makrofoto's neem is my aanbeveling dat jy eintlik slegs die Nikon 105mm f2.8 Micro lens met die beeldstabiliseringsfunksie behoort te oorweeg. Dit is 'n lens van uitstaande gehalte en alhoewel hy duur is, is hy elke sent werd. Ek self gebruik die soortgelyke lens van Canon en is baie tevrede. Hierdie lense (100mm, 105mm) word as die goudstandaard van makrolense beskou.
Ek hoop dit help bietjie met jou besluit. Laat weet as ek nog 'n inset kan lewer. Ek doen dit graag.
Dankie Josef.Dit help baie.Ek sal maar spaar of uitkyk vir 'n gebruikte lens by 'n goeie verskaffer.
As jy na 2de handse lense kyk kan jy gerus die vorige generasie lense kyk wat nie beeldstabilisering het nie.(Ek weet nie of Nikon so 'n lens gehad het nie) Ek het 'n Canon lens sonder beeldstabilisering gehad en dit toe verkoop om die nuwe lens met beeldstabilisering te koop. Ek dglo nie ek het veel gewen nie, indien enige, omdat ek in elk geval meeste van my makrofoto's met 'n driepoot neem. As Nikon sulke lense gehad het glo ek jy sal 'n 2de handse lens goedkoop kry en ek kan jou amper waarborg jy gaan baie goeie foto's daarmee neem. Hou my op hoogte. Ek sal egter vir 'n week nie beskikbaar wees om te reageer nie.
Dankie Leon. Ek was nie negatief oor die lens nie. Ek wou net maar 'n paar punte vir oorweging uitlig. Ek het self begin met 'n 60 mm makro sonder beeldstabilisering en ek het hom foto's geneem wat ek nog nie kon herhaal met die 100 mm nie. Ek glo jy gaan die lens baie geniet en ek sien uit na jou foto's. Ek sal bietjie uitkyk vir hulle.